Suchinthana/ta-wikipedia huggingface dataset:
இராஜ்சிறீ தேஷ்பாண்டே

இராஜ்ஸ்ரீ தேஷ்பாண்டே (Rajshri Deshpande) ஓர் இந்திய நடிகையும், ஆர்வலரும் ஆவார். இயக்குநர் பான் நளினின் "ஆங்கிரி இன்டியன் காட்டெஸ்" (கோபமான இந்திய தேவதைகள்) என்ற படத்தில் இலட்சுமி என்ற கதாபாத்திரத்தில் நடித்து இவர் சர்வதேச அங்கீகாரம் பெற்றார். இதைத் தொடர்ந்து சனல் குமார் சசிதரனின் "செக்ஸி துர்கா" என்ற படத்தில் துர்காவாக நடித்தார். இது ரோட்டர்டாம் திரைப்பட விழாவில் கிவோசு தோசர் விருதை வென்றது. பிபிசி ஒன்னின் மெக்மாஃபியாவில் மஞ்சு என்ற கதாபாத்திரத்திலும் நடித்தார். அனுராக் காஷ்யப் இயக்கிய நெற்ஃபிளிக்சு தொடரான சேக்ரெட் கேம்ஸில் சுபத்ராவாக நடித்ததற்காக விமர்சன ரீதியான பாராட்டுகளைப் பெற்றார். இவர் நந்திதா தாஸின் மான்டோ படத்தில் ஒருது எழுத்தாளர் இசுமத் சுகதாய் வேடத்தில் நடித்தார்.

ஆரம்ப கால வாழ்க்கை 
இராஜ்ஸ்ரீ தேஷ்பாண்டே, மகாராட்டிராவின் அவுரங்காபாத்தில் ஒரு தொழிலாள வர்க்க குடும்பத்தில் மூன்று உடன்பிறப்புகளில் இளையவராகப் பிறந்தார். சிம்பியோசிசு சட்டப் பள்ளியில் சட்டப்படிப்பில் இளங்கலை பட்டமும், சிம்பியோசிசு சர்வதேச பல்கலைக்கழகத்தில் விளம்பரத்தில் முதுகலைப் பட்டமும் பெற்றவர். இவர் தன்னை ஆதரிப்பதற்காக விளம்பரத் துறையில் நுழைந்தார். ஆனால் விரைவில் நடிப்பில் ஈர்க்கப்பட்டார். மும்பையில் உள்ள விஸ்லிங் உட்ஸ் இன்டர்நேஷனல் என்ற நிறுவனத்திலிருந்து திரைப்படத் தயாரிப்பில் சான்றிதழையும் பெற்றுள்ளார்.

தொழில் 
2012ஆம் ஆண்டில் அமீர்கான் நடித்த தலாஷ் படத்தில் ஒரு சிறிய பாத்திரத்தில் தேஷ்பாண்டே பாலிவுட்டில் அறிமுகமானார். பின்னர் இவர் தொலைக்காட்சிக்குச் சென்று 2013இல் குச் தோ லாக் கஹெங்கே, 24: இந்தியா போன்றத் தொடர்களில் தோன்றினார். சல்மான் கானின் கிக் படத்தில் ஒரு சிறிய பாத்திரத்துடன் பெரிய திரைக்கு திரும்பினார். 2015இல் ஹராம் என்ற மலையாளத் திரைப்படத்தில் இரட்டை வேடத்தில் தோன்றினார். இந்தி திரையுலகில், பான் நளினின்  "ஆங்கிரி இன்டியன் காட்டெஸ்" படத்தில் இலட்சுமியின் சித்தரிப்புதான் இவருக்கு ஒரு பெரிய தளத்தை வழங்கியது. இந்த படம் தொராண்டோ சர்வதேச திரைப்பட விழாவில் மக்கள் தேர்வு விருதையும்,  உரோம் திரைப்பட விழாவில் மக்கள் தேர்வு விருதையும் வென்றது. சனல் குமார் சசிதரனின் "செக்ஸி துர்கா" என்ற படத்தில் துர்காவாக நடித்தார். இது ரோட்டர்டாம் திரைப்பட விழாவில் கிவோசு தோசர் விருதை வென்றது.

சமூக சேவை 
தேஷ்பாண்டே பல மனிதாபிமான காரணங்களுக்காக தனது நேரத்தை ஒதுக்குகிகிறார். 2015 நேபாள நிலநடுக்கத்திற்குப் பிறகு, இவர் ஒரு கிராமத்தில் சர்வதேச தன்னார்வ தொண்டு நிறுவனத்தில் பணிபுரிந்தார். மேலும், 2015ஆம் ஆண்டில், மகாராட்டிராவின் மராத்வாடா பகுதியில் உள்ள பஞ்சாரி என்ற வறட்சியால் பாதிக்கப்பட்ட கிராமத்தை இவர் தத்தெடுத்து மழைநீர் சேகரிப்பு திட்டத்தை ஏற்பாடு செய்தார். கழிப்பறைகளை கட்டினார். சுகாதார பரிசோதனைகளையும், சமூக ஊக்குவிப்பு முகாம்களையும் நடத்தினார். அதே கிராமத்தில் சுற்றுச்சூழல் உணர்திறன் கொண்ட பள்ளியையும் கட்டினார். கிராமத்தில் தனது பணியால் ஏற்பட்ட வெற்றியாலும், சமூக பங்களிப்பாலும் ஊக்குவிக்கப்பட்ட இவர் இப்பகுதியில் மேலும் ஒரு கிராமத்தை தத்தெடுத்தார். 2018ஆம் ஆண்டில், நிலையான கிராம வளர்ச்சிக்கான தனது முயற்சிகளை விரிவுபடுத்துவதற்காக இவர் நபங்கன் அறக்கட்டளையை உருவாக்கினார். கடந்த சில ஆண்டுகளில், பிளாஸ்டிக் மாசுபாட்டிற்கு எதிரான் பனிகளில் ஈட்பட்டுவரும் நடிகை ஜூஹி சாவ்லாவின் தன்னார்வ தொண்டு நிறுவனமான சிட்டிசன்ஸ் ஃபார் டுமாரோவின் முக்கிய உறுப்பினராகவும் இருந்தார்.

சான்றுகள்

வெளி இணைப்புகள் 

 

இந்தி தொலைக்காட்சி நடிகைகள்
இந்தித் திரைப்பட நடிகைகள்
மலையாளத் திரைப்பட நடிகைகள்
வாழும் நபர்கள்
சிறகுகள் (திரைப்படம்)

சிறகுகள் (Siragugal   ) ராதிகா கதை எழுதிய, கலாநிதி மாறன் தயாரித்த, மனோபாலா மற்றும் ராதிகா இணைந்து இயக்கிய இந்தியத் தமிழ் நாடகத் திரைப்படம் ஆகும். இலண்டனை பின்னணியாக வைத்து எடுக்கப்பட்ட இந்த திரைப்படத்தில் ராதிகா மற்றும் விக்ரம் ஆகியோர் முக்கிய கதாபாத்திரங்களில் நடித்தனர்,  தேவன் துணை வேடத்தில் நடித்தார். இது சன் டிவியில் தொலைக்காட்சி படமாக வெளியிடப்பட்டது. தீனா இந்தத் திரைப்படத்திற்கு இசையமைத்தார். இந்தப் படம் பதினைந்து நாட்களில் இலண்டனில் படமாக்கப்பட்டது.

கதை 
வள்ளி ( ராதிகா ) தனது கணவர் விஷ்வா மற்றும் குழந்தைகளுடன் வசிக்கும் ஒரு இல்லத்தரசி ஆவார். இலண்டனில் ஐஸ்வர்யா மற்றும் கௌசல்யா ஆகிய குழந்தைகளோடு வசித்து வருகிறார். வள்ளியின் கணவருக்கு அவள் மீதோ அல்லது அவரது குழந்தைகள் மீதோ பாசம் இல்லை. வாய்ப்பு கிடைக்கும் போதெல்லாம் அவர் தனது மனைவியை அவமானப்படுத்துகிறார். ஆனாலும், வள்ளி தன் குழந்தைகளுக்காக எல்லாவற்றையும் பொறுத்துக் கொள்கிறார். வள்ளியின் மூத்த மகள் ஐஸ்வரியா தனது இளமைப் பருவம் மற்றும் செயல்பாடுகளால் எப்போதும் தனது தாயைப் பற்றி கவலைப்படுகிறார். ஐசு தனது தாயின் உணர்வுகளைப் பற்றி கவலைப்படுவதில்லை, அவளுடைய தந்தையைப் போலவே தாயை காயப்படுத்துகிறாள். ஆனால் வள்ளி தன் மகள் பின்பற்றாத கலாச்சாரம் மற்றும் மரபுகள் பற்றி அதிகம் கவலைப்படுகிறாள்.

சந்திரசேகர் ( விக்ரம் ) தனது மகள்கள் தீபா மற்றும் சில்பாவுடன் இலண்டனில் வசிக்கும் ஒரு தொழிலதிபர். அவர் மேற்கத்திய வாழ்க்கைமுறையில் அதிக அக்கறை கொண்ட அவரது மனைவியிடமிருந்து பிரிந்து வாழ்கிறார் மற்றும் அவளுடைய இயல்பினால் அவருடன் வாழ விரும்பவில்லை. தீபாவும் ஐஸ்வர்யாவும் நல்ல நண்பர்கள். ஒரு நாள் இருவரும் பெற்றோருக்கு தெரியாமல் சில ஆண் தோழர்களுடன் டேட்டிங் சென்ற போது விபத்தாகிறது. வள்ளி  தனது கணவரைத் தொடர்பு கொள்ள முயன்றார், மேலும் தனது கணவர் லாவண்யா என்ற மற்றொரு பெண்ணுடன் சட்டவிரோதமான உறவைக் கொண்டிருப்பதைக் கண்டார். வள்ளியுடன் ஒரு சிறிய சண்டையில் அவர் தனது குடும்பத்தை விட்டு வெளியேறுகிறார், அவளை மன்னிக்கும்படி கெஞ்சுகிறார். ஆனால், விஷ்வா வள்ளியிடம் அவள் வேலைக்காரப் பணிப்பெண்ணாக கூட இருக்க தகுதியற்றவள் என்று சொல்கிறார்

சந்திரசேகரும் வள்ளியும் தங்கள் தொழிலை விரிவுபடுத்துவது பற்றி விவாதிக்கும்போது அவரை அவமதித்து அவரை வெளியேறச் சொல்கிறார். விஷ்வாவுடன் வாழ இயலாது என்பதை புரிந்து கொண்ட வள்ளி அவரை வீட்டை விட்டு வெளியேறும்படி கேட்கிறார். திருமணம் செய்ய வறுபுறுத்தப்படடுகிறார். ஆனால், அவள் எந்த உறவுகளிலும் ஆர்வம் காட்டவில்லை மற்றும் அவளுடைய கலாச்சாரத்திலிருந்து விலக விரும்பவில்லை. அவள் தன் மகள்களை தனது கலாச்சார விழுமியங்களுடன் வளர்க்க வேண்டும் என விரும்புகிறார்.  சந்திரசேகர் தனது மனைவியுடன் மீண்டும் ஒன்றிணைந்தார். வள்ளி தன் மகளைத் திரும்ப அழைத்துச் செல்கிறாள். விஷ்வா தனது மகள் கவுசல்யாவை அழைத்தபோது, அவரை எப்போதும் வீட்டிற்கு வர வேண்டாம் என்று கூறுகிறார்.

ஒப்பீடு 
ஜோதிகா -36 வயதினிலே (2015) வெளியானதைத் தொடர்ந்து, விமர்சகர்கள் பெண்ணின் கதையினை மையமாகக் கொண்டு எடுக்கப்பட்ட இந்தப் படத்தோடு ஒப்பிட்டனர்.

மேற்கோள்கள்

வெளி இணைப்புகள் 

1999 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்தியப் பெண்ணியத் திரைப்படங்கள்
தினா இசையமைத்த திரைப்படங்கள்
ராதிகா நடித்த திரைப்படங்கள்
விக்ரம் நடித்துள்ள திரைப்படங்கள்
கே. எம். ரஹ்மத்துல்லா

கே. எம். ரஹ்மத்துல்லா (K. Mohamed Rahamatullah - பிறப்பு 02 ஜூன் 1902 இறப்பு 22 டிசம்பர் 1999), அன்றைய சென்னை மாகாணத்தின், தற்போதைய ஆந்திரப் பிரதேசம்,அனந்தபூரைச் சேர்ந்த இந்திய தேசிய காங்கிரசு அரசியல்வாதி.  சென்னை மாகாணம் சார்பாக மாநிலங்களவை உறுப்பினராக 3-4-1952 முதல் 2-4-1954 வரை  மாநிலங்களவையில் பணியாற்றியுள்ளார்.

பிறப்பும் கல்வியும் 
அன்றைய சென்னை மாகாணத்தின் ஆந்திரப் பிரதேசம்,அனந்தபூரில் 02 ஜூன் 1902 இல் ஹூசைன்பீரான் சாகிப்பிற்க்கு மகனாக மகனாக பிறந்தார். உள்ளூர் பள்ளியில் கல்வி பயின்ற இவர் விவசாயத்தில் அதிக ஆர்வம் கொண்டவராகவும் இருந்தார்.

பதவிகள்
 அனந்தபூர் முனிசிபல் கவுன்சிலராகவும், சென்னை சட்டமன்ற உறுப்பினராகவும், சென்னை சட்டமன்ற கவுன்சில் உறுப்பினராகவும்,  இருந்தார்.
 அனந்தபூர் மாவட்ட கல்வி கவுன்சில் தலைவர்
 பிரித்தானிய இந்தியாவின் மத்தியச் சட்டமன்றம் உறுப்பினர்.
 மெட்ராஸ் பல்கலைகழக செனட் உறுப்பினர்.
 ஆந்திர பல்கலைகழக செனட் உறுப்பினர்.
 1952-1954 வரை நாடாளுமன்றத்தின் மாநிலங்களவை உறுப்பினராகவும் இருந்தார்.

குடும்பம்
ரஹ்மத்துல்லா சாகிப்பிற்க்கு ரஹமத்துன்னிசா பேகம் என்ற மனைவியும், மூன்று மகன்களும் ஒரு மகளும் உள்ளனர். இவருடைய மகன் கே.எம். சைபுல்லா, தெலுங்கு தேசம் கட்சி சார்பில் மாநிலங்களவை உறுப்பினராக 1996 - 2002 வரை பணியாற்றினார்.

இறப்பு
22 டிசம்பர் 1999 அன்று காலமானார்.

மேற்கோள்கள் 

1902 பிறப்புகள்
1999 இறப்புகள்
மாநிலங்களவை உறுப்பினர்கள்
இந்திய முஸ்லிம்கள்
இந்திய தேசிய காங்கிரஸ் அரசியல்வாதிகள்
தமிழ்நாட்டைச் சேர்ந்த மாநிலங்களவை உறுப்பினர்கள்
சரோஜினி சாகு

சரோஜினி சாகு  (Sarojini Sahoo பிறப்பு 4 ஜனவரி 1956) ஓர் இந்தியப் பெண்ணிய எழுத்தாளர், தி நியூ இந்தியன் எக்ஸ்பிரஸில் ஒரு கட்டுரையாளர் மற்றும் சென்னையைச் சேர்ந்த ஆங்கில இதழான இந்தியன் ஏஜிஇயின் இணை ஆசிரியர் ஆவார். கொல்கத்தாவின் கின்டெல் இதழால் இந்தியாவின் 25 விதிவிலக்கான பெண்கள் பட்டியலில் இவர் சேர்க்கப்பட்டுள்ளார். மற்றும் ஒடிசா சாகித்ய அகாதமி விருது வென்றவர்.

வாழ்க்கை 
ஒடிசாவின் (இந்தியா) தேன்கனல் என்ற சிறிய நகரத்தில் பிறந்த சாகு , ஓடியா இலக்கியத்தில் முதுகலை மற்றும் முனைவர் பட்டங்களையும், உத்கல் பல்கலைக்கழகத்தில் இளங்கலை சட்டப் பட்டமும் பெற்றார். இவர் ஒடிசா, சர்சுகுதா, பெல்பகாரில் உள்ள கல்லூரியில் கற்பித்தல் பணியினை மேற்கொண்டு வருகிறார்.

இவர் ஈஸ்வர் சந்திர சாகு  மற்றும் மறைந்த நளினி தேவியின் இரண்டாவது மகள் ஆவார். இவர் ஒடிசாவின் மூத்த எழுத்தாளர் ஜெகதீசு மொகந்தியை மணந்தார். இந்தத் தம்பதியினருக்கு ஒரு மகன் மற்றும் ஒரு மகள் உள்ளனர்.

புனைவுகள் 

இவரது புதினமான கம்பிரி காரா ஒடியா இலக்கியத்தில் அதிகம் விற்பனையான புதினம் ஆகும். இவரது புதினங்களில் இருந்த இவரின் பெண்ணியக் கண்ணோட்டம் மற்றும் வெளிப்படையான பாலியல் தன்மைக்காகப் பரவலான கவனத்தைப் பெற்றது. மேலும் இந்தப் புதினமானது ஆங்கிலத்தில் மொழிபெயர்க்கப்பட்டு இந்தியாவில் இருந்து தி டார்க் அபோட்  என்ற பெயரில் 2008 ஆம் ஆண்டில் வெளியிடப்பட்டது.( ) மற்றும் வங்காள மொழியில் மித்யா சியோசுதலி எனும் பெயரில் 2007 ஆம் ஆண்டில் வெளியானது. பிரமீலா கேபி இந்த புதினத்தினை மலையாளத்தில் மொழிபெயர்த்து திருவனந்தபுரத்தில் சிந்தா பதிப்பகத்தால் "இருண்ட கூடாரம்" என்ற பெயரில் வெளியிட்டார். இடாய்ச்சு மொழியில் மார்டினா ஃபுசும்  மற்றும் இந்தி மொழியில்  தினேஷ் குமார் மாலியும் மொழிபெயர்த்தனர். மற்றொரு புதினமான பகீபாஸ் வங்காளத்தில் மொழிபெயர்க்கப்பட்டு அதே தலைப்பில் பங்களாதேசத்திலிருந்து 2009 ஆம் ஆண்டில் வெளியிடப்பட்டது. இந்த புதினத்தினை தினேஷ் குமார் மாலி இந்தியில் மொழிபெயர்த்தார், அதே தலைப்பில் யசு பதிப்பகம், தில்லியில் 2010 ஆம் ஆண்டில் வெளியிடப்பட்டது ( ) மேலும், தினேஷ்குமார் மாலி இந்தியில் இரண்டு புதினங்களை மொழிபெயர்த்தார்.

கட்டுரைகள் 
மேற்கத்திய உணர்வோடு பெண்ணியத்தை மறுவரையறை செய்யும் சென்சிபிள் சென்சுயாலிட்டி (2010), என்ற தலைப்பில் கட்டுரைகளின் தொகுப்பை இவர் வெளியிட்டுள்ளார். இவர் பெண்ணியம் என்பது தனிநபர்களாக ஆண்களுக்கு எதிராக செயல்படக்கூடாது என்று நினைக்கிறார். இவரைப் பொறுத்தவரை, பெண்ணியம் என்பது அடக்குமுறை மற்றும் காலாவதியான சமூக கட்டமைப்புகளுக்கு எதிரானது, இது ஆண்களையும் பெண்களையும் பொய்யான மற்றும் விரோதமான நிலைகளுக்குள் தள்ளுகிறது என்று கருதினார். எனவே, பெண்ணிய இயக்கத்தில் ஒவ்வொருவருக்கும் முக்கிய பங்கு உள்ளது. பெண்ணியம் ஆணுக்கு எதிரானதாக வகைப்படுத்தப்படுவது முரண்பாடாகத் தோன்றுகிறது, உண்மையில், ஆண்கள் பெரும்பாலும் உணர்வுகளை அடக்குவது, ஆக்ரோஷமாக செயல்படுவது மற்றும் குழந்தைகளுடனான தொடர்பை இழப்பது போன்ற ஒரே போன்ற  பாத்திரங்களிலிருந்து ஆண்களை விடுவிக்க முயல்கிறது. . 

ஓர் இந்திய பெண்ணியவாதியாக, சரோஜினி சாகு வின் பல படைப்புகள் பெண் பாலியல், பெண்களின் உணர்வுபூர்வமான வாழ்க்கை மற்றும் மனித உறவுகளின் சிக்கலான கட்டமைப்பைப் பற்றி வெளிப்படையாகப் பேசுகின்றன, பெண்களின் உள் அனுபவங்கள் மற்றும் இவர்களின் வளர்ந்து வரும் பாலியல் எப்படி பாரம்பரியத்திற்கு அச்சுறுத்தலாக பார்க்கப்படுகிறது என்பதை விளக்குகிறது.

சான்றுகள் 

இந்திய ஆங்கில எழுத்தாளர்கள்
இந்தியப் பெண்ணியவாதிகள்
வாழும் நபர்கள்
1956 பிறப்புகள்
இந்தியப் பெண்ணிய எழுத்தாளர்கள்
சுவேதா திரிபாதி

சுவேதா திரிபாதி சர்மா (Shweta Tripathi Sharma) (பிறப்பு 6 சூலை 1985) ஓர் இந்திய நடிகை ஆவார். 2018இல் ஒளிபரப்பப்பட்ட, மிர்சாபூர் என்ற தொலைக்காட்சித் தொடரில் கோலு குப்தாவின் கதாபாத்திரத்திற்காக பிரபலமாக அறியப்பட்டவர். தயாரிப்பு உதவியாளராகவும் உதவி இயக்குனராகவும் தனது திரைப்பட வாழ்க்கையைத் தொடங்கினார். ஆனால் பாலிவுட் திரைப்படத் துறையிலும், வலைத் தொடர்களிலும் தனது நடிப்பிற்காக பரந்த அங்கீகாரத்தையும் பாராட்டுகளையும் பெற்றார். குறிப்பிடத்தக்க திரைப்படங்களில் மசான் (2015), ஹராம்கோர் (2017) ஆகியவை அடங்கும்.

சொந்த வாழ்க்கை 
சுவேதா திரிபாதி 6 சூலை 1985 அன்று புது தில்லியில் பிறந்தார். இவரது தந்தை இந்திய ஆட்சிப் பணியில் பணிபுரிகிறார். இவரது தாயார் ஓய்வு பெற்ற ஆசிரியர். இவருடைய தந்தையின் வேலை காரணமாக குடும்பம் நிறைய நகரங்களுக்கு நகர்ந்தது. திரிபாதி தனது குழந்தைப் பருவத்தை அந்தமான் நிக்கோபார் தீவுகளிலும், மகாராட்டிராவில் மும்பையிலும் கழித்தார். அந்தமானில் தனது மகிழ்ச்சியான நேரத்தை இவர் விவரிக்கிறாள்: "அப்போதுதான் நான் பயணம் செய்வதையும், வெளியில் இருப்பதையும் விரும்புனேன். ஒவ்வொரு வார இறுதியும் ஒரு புதிய தீவில் சுற்றுலாவாக இருந்தது. அது ஒரு வளமான அனுபவமாக இருந்தது ".

சுவேதா திரிபாதி இடைநிலைக் கல்வியைத் தொடர புது தில்லிக்குச் சென்றார். ஆர்.கே.புரத்தில் அமைந்துள்ள தில்லி பொதுப் பள்ளியில் பயின்றார். பின்னர் இவர் தேசிய உடையலங்கார தொழிழ் நுட்பக் கல்லூரியில்  கல்லூரியில் உடையலங்காரத்தில் தொடர்பியலில் பட்டம் பெற்றார்.

திருமணம் 
இவர் நடிகரும் ராப் பாடகருமான சைதன்யா சர்மாவை சூன் 29, 2018 அன்று திருமணம் செய்து கொண்டார்.

தொழில் 
சுவேதா பெரும்பாலும் மசான் படத்தில் நடித்ததற்காக அறியப்படுகிறார். டிஸ்னி இந்தியாவின் கியா மஸ்த் ஹே லைஃப் என்ற நகைச்சுவைத் தொலைக்காட்சித் தொடரில் ஆண் கதாபாத்திரமான ஜெனியா கான் வேடத்திலும் இவர் நடித்தார். டாட்டா ஸ்கை, மெக்டொனால்ட்சு, வோடபோன் போன்ற நிறுவனக்களின் விளம்பரங்களிலும் இவர் தோன்றினார். டாட்டா ஸ்கை பதிவிறக்கம், மெக்டொனால்ட்சு, தனிஷ்க் நகைக் கடை சமீபத்தில் டாட்டா தேனீர் போன்ற விளம்பரங்களிலும் இவர் தோன்றுகிறார். பெமினா என்ற மகளிர் இதழின் புகைப்பட ஆசிரியராகவும் இருந்தார். கியா மஸ்த் ஹே லைஃப் தொடருக்கு முன், இவர் மும்பையில்  பணிபுரிந்தார். ஆல் மை டீ புரொடக்ஷன்ஸ் என்ற நாடக நிறுவனத்தையும் நடத்தி வந்தார்.

இந்தியாவின் தி வால்ட் டிஸ்னி நிறுவனத்தின் ஸ்டார் இந்தியாவுக்கு சொந்தமான "பிண்டாஸ்" என்ற கட்டணத் தொலைக்காட்சியின் ஒரு பகுதியாக இருந்தார். சரவண ராஜேந்திரன் இயக்கிய "மெஹந்தி சர்க்கஸ்" மூலம் தமிழ் திரைப்படத்தில் அறிமுகமானார்.  ஐ-போனில் எடுக்கப்பட்ட "விலங்கியல் பூங்கா" (Zoo) என்ற இந்தியாவின் முதல் முழு நீளத் திரைப்படத்தின் ஒரு பகுதியாக இவர் இருந்தார். மிர்சாபூர் என்ற வலைத் தொடரில்  சுய இன்பம் அனுபவித்து பெண்களின் பாலுணர்வை வெளிப்படையாக சித்தரித்த கோலு குப்தா பாத்திரம் பாராட்டப்பட்டது. இந்தத் தொடர் மிக உயர்ந்த தரவரிசையில் இருந்தது. திரிபாதியின் சமீபத்திய படமான கோன் கேஷ் இவரது  இலட்சியப் படமாகும். இதில் இவர் இளம் பருவ நடனக் கலைஞராக நடித்தார். இதில் இவர் தனது தலை முடியை முழுவதும் கத்தரித்துவிட்டு சுய மரியாதையை இழந்து நிற்பவராக நடித்திருந்தார்.

சான்றுகள்

வெளி இணைப்புகள் 

இந்தித் திரைப்பட நடிகைகள்
1985 பிறப்புகள்
வாழும் நபர்கள்
டொராண்டோ தமிழ் சர்வதேச திரைப்பட விழா



டொராண்டோ தமிழ் சர்வதேச திரைப்பட விழா 

டொராண்டோ தமிழ் சர்வதேச திரைப்பட விழா (ஆங்கிலம்: Toronto Tamil International Film Festival) என்பது கனடாவின்  டொராண்டோ நகரில் ஆண்டு தோறும் நடைபெறும் ஒரு பன்னாட்டுத் திரைப்பட விழாவாகும்.

இது இந்தியத் துணைக் கண்டத்திற்கு வெளியே நடைபெறும் தமிழ்த் திரைப்பட விழாக்களில் மிக முக்கியமான விழா.  2020 ஆம் ஆண்டில்  தொடங்கப்பட்ட டொராண்டோ தமிழ் சர்வதேச திரைப்பட விழா  மிக குறுகிய ஆண்டில் உலக தமிழர் மத்தியில் மிகுந்த செல்வாக்கும் மதிப்பும் கொண்ட ஒரு திரைப்பட விழாவாகும்.   இவ்விழாவில் உலகளாவிய ரீதியில், ஆவணத் திரைப்படங்கள் உட்பட அனைத்து வகை திரைப்படங்களும் காட்சிப்படுத்தப்படுகின்றன.  இவ்விழா ஆண்டுதோறும் செப்டெம்பர் மாதமளவில் நடைபெறுகிறது.

தமிழர்கள் அதிகமாக வாழும் கனடா வில் நடைபெறும் இவ் திரைப்பட விழா, உலக தமிழ்த் திரைப்படங்களுக்கும், கலைஞர்களுக்கும் மிகப்பெரும் அங்கீகாரமாக அமைகின்றது.

உலகெங்கும் பல்லாயிரம் தமிழ்த் திரைப்படங்கள், குறும்படங்கள் என்பன வெளிவருகின்ற போதிலும், அத்திரைப்படங்கள் உலகில் தமிழ் அல்லாத திரைப்பட விழாக்களிலேயே சமர்ப்பிக்கப்பட்டு அங்கீகாரத்தை வேண்டி நிற்கும் நிலையே இதுவரை காலமும் தமிழ் திரை கலைஞர்களுக்கும், திரைப்படங்களுக்கும் உள்ள நிலை. ரொரான்ரோ தமிழ்த் திரைப்பட விழா தமிழர்களுக்கான ஒரு திரைப்பட விழாவை கனடிய மண்ணில் தொடக்கி வைத்து இந்த குறையை போக்கியுள்ளது.

விழாவின் சிறப்பம்சங்கள் 
தற்கால உலகத் திரைப்படம், புதிய தமிழ்த் திரைப்படங்கள், முக்கிய திரைப்பட படைப்பாளிகளின் பின்னோக்கிய பார்வை, பாராட்டு மற்றும் அஞ்சலி நிகழுவுகள், தற்கால திரைப்படங்கள், குறும்படங்கள், ஆவணப்படங்கள் போன்றவற்றை திரைப்பட விழாவின் போது திரையிடப்படுகின்றன. திரைப்பட சந்தை, கண்காட்சி மற்றும் சினிமா தொடர்பான முக்கியமான பிரச்சினைகள் குறித்த கருத்தரங்குகளும் விழாவின் போது திட்டமிடப்பட்டுள்ளன. திருவிழா இப்போது டொரோண்டோவில்  உள்ள திரைப்பட அரங்குகளில் ஒவ்வொரு ஆண்டும்  நடத்தப்படுகிறது. விழாவானது அது பெற்றுள்ள மக்கள் ஆதரவு, வர்த்தக விளம்பர ஆதரவு மற்றும் கனடிய அரசின் ஆதரவினால் உலகில் நடக்கும் தமிழ்த் திரைப்பட விழாக்களிலேயே தவறவிடமுடியாத முக்கிய விழாவாக கருதப்படுகின்றது.

2020 விருதுகள்

ஜூரி விருதுகள் 
 சிறந்த திரைப்படத்துக்கான ஜூரி விருது: ஒத்த செருப்பு அளவு 7 (இயக்குநர் / தயாரிப்பாளர் இராதாகிருஷ்ணன் பார்த்திபன்) 
 சிறந்த இயக்குனருக்கான ஜூரி விருது:  ஒத்த செருப்பு அளவு 7 (இயக்குநர் இராதாகிருஷ்ணன் பார்த்திபன்) 
 சிறந்த பெண் இயக்குனருக்கான ஜூரி விருது: சில்லுக்கருப்பட்டி (இயக்குநர் ஹலிதா ஷமீம்)

உசாத்துணை
 2021 விருது பெற்றவர்கள்
 2020 விருது பெற்றவர்கள்

மேற்கோள்கள்

டொராண்டோ தமிழ் சர்வதேச திரைப்பட விழா: சில்லு கருப்பட்டி ஒரு புதிய சர்வதேச அங்கீகாரத்தை வென்றது 
டொராண்டோ சர்வதேச திரைப்பட விழாவில் கன்னி மாடம்

வெளி இணைப்புகள் 
 டொராண்டோ தமிழ்த் திரைப்பட விழா - இணையத்தளம்
 Toronto Tamil International Film Festival - YouTube

திரைப்பட விழாக்கள்
தமிழ்த் திரைப்பட விருதுகள்
தொராண்டோ
கனேடியத் தமிழர் வரலாறு
கனடியத் திரைப்படத்துறை
இப்சிதா ராய் சக்கரவர்த்தி

இப்சிதா ராய் சக்கரவர்த்தி (Ipsita Roy Chakraverti இயற்பெயர்:இப்சிதா சக்கரவர்த்தி; 3 நவம்பர் 1950) இந்தியாவைச் சேர்ந்த ஒரு பாதிரியார் ஆவார். இந்தியாவில் ஒரு உயரடுக்கு குடும்பத்தில்  பிறந்த சக்ரவர்த்தி தனது ஆரம்ப ஆண்டுகளில் கனடாவிலும் அமெரிக்காவிலும் தனது தந்தையுடன் தங்கியிருந்தார். அங்கு, உலகின் பழமையான கலாச்சாரங்கள் மற்றும் பழைய வழிகளைப் படிக்கும் பெண்களின் தேர்ந்தெடுக்கப்பட்ட குழுவில் சேர அனுமதிக்கப்பட்டார். சக்கரவர்த்தி அவர்களுடன் மூன்று ஆண்டுகள் படித்தார், இறுதியாக விக்காவை தனது மதமாகத் தேர்ந்தெடுத்தார். இந்தியாவிற்கு திரும்பி வந்து திருமணம் செய்த பிறகு, சக்கரவர்த்தி 1986 இல் தன்னை ஒரு சூனியக்காரி என்று அறிவித்தார்.

சக்கரவர்த்தி இந்திய மக்களுக்கு விக்கான் குணப்படுத்தும் வழிகளை நிர்வகிக்கத் தொடங்கினார், தொலைதூர கிராமங்களுக்கு பயணம் செய்வது மற்றும் பெண் மக்களுக்கு விக்கன் வழியைக் கற்பித்தல் உட்பட சில பணிகளைச் செய்து வந்தார், அவர்கள் ஆண்களால் "சூனியம்" செய்பவர்கள் என்று குற்றம் சாட்டப்பட்டனர். 1998 ஆம் ஆண்டில், சக்ரவர்த்தி ஹூக்லி மாவட்டத்தில் இந்திய பாராளுமன்றத்திற்கான இந்திய தேசிய காங்கிரசு வேட்பாளராக பிரச்சாரம் செய்தார், ஆனால் அவர் தேர்ந்தெடுக்கப்படவில்லை. அவர் தனது சுயசரிதையான பிலவ்டு விட்ச் 2003 இல் வெளியிட்டார். சேக்ரெட் ஈவில்: என்கவுன்டர்ஸ் வித் தி அன்டோன் என்ற தலைப்பில் இரண்டாவது புத்தகம் 2006 இல் வெளியிடப்பட்டது, மேலும் இது விக்கான் குணப்படுத்துபவராக இருந்தபோது ஒன்பது வழக்கு ஆய்வுகளை விவரித்தது மற்றும் அந்த நிகழ்வுகள் ஏன் நடந்தது என்பதை விளக்கியது. இரண்டு புத்தகங்களும் நேர்மறையான விமர்சனப் பாராட்டைப் பெற்றன.

புத்தகம், சேக்ரட் ஈவில்  சகாரா ஒன் பிக்சர்சு மூலம் ஒரு இயக்கப் படமாக உருவாக்கப்பட்டது. சேக்ரெட் ஈவில் - எ ட்ரூ ஸ்டோரி என்று பெயரிடப்பட்ட இந்த படத்தில் சக்ரவர்த்தியாக பாலிவுட் நடிகை சரிகா நடித்தார். இந்த படம் வணிக ரீதியாக தோல்விப் படமாக அமைந்தாலும் கலவையான விமர்சனங்களைப் பெற்றது.  பின்னர், வங்காள தொலைக்காட்சி அலைவரிசையான ஈடிவி பங்களா, சக்கரவர்த்தியின் வாழ்க்கை மற்றும் அமானுஷ்ய அனுபவத்தை அடிப்படையாகக் கொண்ட இரண்டு தொலைகாட்சி நிகழ்ச்சிகளை உருவாக்கியது.

சுயசரிதை

1950-72: ஆரம்ப வாழ்க்கை மற்றும் விக்காவின் அறிமுகம் 
சக்ரவர்த்தி 3 நவம்பர் 1950 இல், இராஜதந்திரிகளான தேபப்ரதா சக்கரவர்த்தி மற்றும் அரச குடும்பத்தின் ரோமா சென் ஆகியோருக்கு மகளாகப் பிறந்தார். சக்கரவர்த்தி தனது ஆரம்பகால வாழ்க்கையின் பெரும்பகுதியை கனடாவின் மாண்ட்ரீலில் இருந்தார், அங்கு அவரது தந்தை இருந்தார். அவர் இந்தியாவில் இருந்து பன்னாட்டு குடிசார் வான்பயண அமைப்பு பிரதிநிதியாக இருந்தார். ஒரே குழந்தையாக இருந்த இவர், தன் தந்தையின் வாசிப்பு ஆர்வத்தை பகிர்ந்து கொண்டார் மற்றும் இந்திய மாயவாதம் மற்றும் மரபுகள் பற்றிய புத்தகங்களை விரும்பினார். 1965 ஆம் ஆண்டில், லாரன்டியன் மலைகளில் விடுமுறையில் இருந்தபோது, சக்ரவர்த்தியை அவரது தாயின் நண்பர்களில் ஒருவரான கார்லோட்டா பெண் விருந்துக்கு அழைத்தார். அங்கு, கார்லோட்டாவால் நிறுவப்பட்ட பண்டைய கலாச்சாரங்கள் மற்றும் நாகரிகங்களின் படிப்புக்கான சங்கத்திற்கு அவர் அறிமுகப்படுத்தப்பட்டார். இந்த குழு பண்டைய நூல்கள், நீண்டகாலமாக மறந்துபோன பழக்கவழக்கங்கள் மற்றும் மாய வாழ்க்கை முறையைப் படித்தது. சக்கரவர்த்தி துவக்க செயல்முறை மூலம் குழுவில் சேர தேர்வு செய்யப்பட்டு அவர்களுடன் கற்றலில் ஈடுபட்டார். அடுத்த ஐந்து வருடங்களில், அவர் மலைகளில் ஒரு பள்ளத்தாக்கில் தங்கியிருந்தார்.

சான்றுகள்

புற இணைப்புகள்

1950 பிறப்புகள்
வாழும் நபர்கள்
இந்தியப் பெண்ணிய எழுத்தாளர்கள்
பிளேவியா ஆக்னசு

பிளேவியா ஆக்னசு (Flavia Agnes) ஓர் இந்தியப் பெண்கள் உரிமை வழக்கறிஞர் ஆவார்  . இவர் திருமண, விவாகரத்து மற்றும் சொத்து சட்டத்தில் நிபுணத்துவம் பெற்றவர் ஆவார். இவர் பல கட்டுரைகளை எழுதி வெளியிட்டார், இவற்றில் சில சபால்டர்ன் சுடடீசு, எக்னாமிக் அண்டு பொலிடிகல் வீக்லி மற்றும் மனுசி ஆகியவற்றில் வெளிவந்துள்ளன . இவர் சிறுபான்மையினர் மற்றும் சட்டம், பாலினம் மற்றும் சட்டம், பெண்கள் இயக்கங்களின் பின்னணியில் சட்டம், மற்றும் குடும்ப வன்முறை, பெண்ணிய நீதித்துறை மற்றும் சிறுபான்மை உரிமைகள் பற்றிய செய்திகளைப் பற்றி எழுதுகிறார். பிளேவியா ஆக்னசு  1980 களில் பெண்கள் சட்டத் துறையில் பணியாற்றத் தொடங்கினார், இது பெண்கள் இயக்கத்தின் இரண்டாம் கட்டத்தின் தொடக்கத்தில் இருந்தது, 1988 முதல், ஆக்னசு  மும்பை உயர் நீதிமன்றத்தில் வழக்கறிஞராக இருந்தார். குடும்ப வன்முறையில்  அனுபவம் காரணமாக இவர் ஒரு பெண் உரிமை வழக்கறிஞராக ஆனார். சட்டத்தை அமல்படுத்துவது குறித்தும் இவர் அரசுக்கு அறிவுறுத்துகிறார் மற்றும் தற்போது மகாராட்டிராவில் பெண்கள் மற்றும் குழந்தைகள் மேம்பாட்டு அமைச்சகத்திற்கு ஆலோசனை வழங்குகிறார். மதுசிரீ தத்தாவுடன் இணைந்து ஆக்னசு மசிலிசுவினை இணைந்து நிறுவினார். இதற்கு  அரபு மொழியில் "சங்கம்" என்று பொருளாகும். இது பெண்களுக்கு திருமண உரிமைகள், குழந்தை காப்பகம் போன்ற பிரச்சனைகளுக்காக பிரச்சாரம் மேற்கொள்கிறது . 1990 இல் தொடங்கியதிலிருந்து, மசிலிசு 50,000 பெண்களுக்கு சட்ட சேவைகளை வழங்கியுள்ளது.

ஆரம்ப கால வாழ்க்கை 
பிளேவியா ஆக்னசு  மும்பையில் ஆறு குழந்தைகளில் ஒருவராகப் பிறந்தார். இவர் கருநாடகாவின் மங்களூரில் கத்ரி என்ற சிறிய நகரத்தில் வளர்ந்தார், அங்கு இவர் தனது அத்தையுடன் வசித்து வந்தார். இவரது இரண்டாம்நிலை பள்ளி சான்றிதழ் (எசு. எசு. சி.) தேர்வுகளுக்கு முன்னதாக, இவரது அத்தை இறந்தார், மற்றும் ஆக்னசு  ஏமனின் ஏடனுக்குச் சென்று தட்டச்சராக வேலை செய்தார். ஆக்னசின் தந்தையின் மரணத்திற்கு பிறகு இவரது குடும்பம் மங்களூருக்கு திரும்பியது. இளம் வயதிலேயே ஆக்னசின் தந்தையின் மரணத்திற்குப் பிறகு, இவளுடைய குடும்பத்தில் உள்ள பெண்கள், குறிப்பாக இவளுடைய அம்மா மற்றும் இவளுடைய அத்தை, இளம் வயதில் இவருக்குத் தாக்கத்தினை ஏற்படுத்தினர்.

தனிப்பட்ட வாழ்க்கை 
ஆக்னசு  என்ற கிறித்தவர் இந்தியாவில் மத சிறுபான்மையினராக கருதப்பட்டார்.  இவளது மத சார்பு இவளது திருமணம் மற்றும் இவளது அரசியல் உள்நோக்கம் போன்ற பலவற்றில் தாக்கத்தினை ஏற்படுத்தியது பாதித்தது. இவளுடைய அம்மா இவளை ஒரு நிச்சயிக்கப்பட்ட திருமணத்திற்கு வலியுறுத்தினார். இவளது திருமண பிரச்சனைகள் பற்றிய விவரங்களை இவள் பகிரங்கமாக வெளிப்படுத்தவில்லை என்றாலும், விரும்பாதவரை திருமணம் செய்ததாகவும், திருமண முறிவிற்கு முயற்சி செய்ததாகவும் கூறப்படுகிறது. விவாகரத்து நடவடிக்கைகள் எதிர்பார்த்ததை விட அதிக காலம் சென்றது.

ஆக்னசு  அரசியல் ரீதியாக செயல்பட தேவாலயம் வாய்ப்பு  வழங்கியது.  தேவாலய விரிவுரையாளராக ஈடுபடுவதன் மூலமும், வெளிப்புற பேச்சாளர்களைக் கேட்பதன் மூலமும் இவர் ஈர்க்கப்பட்டார். குறிப்பாக கற்பழிப்பு எதிர்ப்பு இயக்கத்தை உள்ளடக்கிய "கிறிஸ்து தி ராடிகல்" என்ற தலைப்பில் உரையாற்றினார். இந்த நிகழ்வில் கலந்து கொள்வது ஆக்னசை பின்னர் பெண்கள் மீதான ஒடுக்குமுறைக்கு எதிரான மன்றத்தில் சேர தூண்டியது.

சான்றுகள்

புற இணைப்புகள்
 Majlis 
 The Global Feminisms Project

20 ஆம் நூற்றாண்டு இந்தியப் பெண் வழக்கறிஞர்கள்
20 ஆம் நூற்றாண்டு இந்திய வழக்கறிஞர்கள்
வாழும் நபர்கள்
1947 பிறப்புகள்
இந்தியப் பெண் செயற்பாட்டாளர்கள்
அக்னிமித்ரா பால்

அக்னிமித்ரா பால் (Agnimitra Paul) என்பவர் இந்திய ஆடை வடிவமைப்பாளர் மற்றும் அரசியல்வாதி ஆவார். இவர் மேற்கு வங்காள சட்டமன்றத்திற்கு அசன்சோல் தெற்கு தொகுதியிலிருந்து உறுப்பினராகத் தேர்ந்தெடுக்கப்பட்டார். இவர் பாரதிய ஜனதா கட்சியின் மகளிர் அணியின் தலைவியாவார். இவர் அரசியலுக்கு வருவதற்கு முன்பு கொல்கத்தாவில் ஆடை அலங்கார வடிவமைப்பாளராக இருந்தார்.

தனிப்பட்ட வாழ்க்கை 
அக்னிமித்ரா பால் மருத்துவர்கள் மற்றும் கல்வியாளர்களின் குடும்பத்தில் பிறந்தார். இவருடைய தந்தை மருத்துவர், அசோக் ராய் ஆவார். இவர் அசன்சோலில் குழந்தை மருத்துவர் பணியாற்றினார். லோரெட்டோ பெண்கள் துறவி மடப் பள்ளியிலும் அசன்சோல் பெண்கள் கல்லூரியிலும் பள்ளி மற்றும் கல்லூரிப் படிப்பினை முடித்தார். பன்வாரிலால் பலோடியா கல்லூரியில் தாவரவியலில் பட்டப்படிப்பை முடித்தார். ஆரம்பத்தில் மருத்துவம் படிக்க விரும்பிய பால், ஜாதவ்பூர் பல்கலைக்கழகத்தில் மேலாண்மையில் முதுகலைப் படிப்பை முடித்தார். பின்னர் பிர்லா கலை மற்றும் மேலாண்மை அறிவியல் நிறுவனத்தில் ஆடை அலங்கார வடிவமைப்பு தொழில்நுட்பத்தில் பட்டயப் படிப்பினை முடித்தார்.

இவர் பார்தோ பால் என்ற தொழில்முனைவோரை மணந்தார். இவர்களுக்கு இரண்டு ஆண் குழந்தைகள் உள்ளனர்.

ஆடை அலங்கார தொழில் 
பால், ஓர் ஆடை வடிவமைப்பாளராக, கோய் மேரே தில் சே பூச்சே மற்றும் வயா டார்ஜிலிங் போன்ற பல பாலிவுட் படங்களுக்கான ஆடைகளை வடிவமைத்துள்ளார்.

இவர் ஸ்ரீதேவி, ஈஷா தியோல், மிதுன் சக்கரவர்த்தி, ஷோனல் ராவத், கே. கே. மேனன், சோனாலி குல்கர்னி, வினய் பாடக் மற்றும் பர்வின் டபாஸ் ஆகியோருக்கான ஆடைகள் மற்றும் தனிப்பட்ட ஆடை மாடங்களை வடிவமைத்துள்ளார்.

இவர் இந்தியாவின் பல நகரங்களில் "இங்கா" என்ற தனது சொந்த நிலையத்தினை தொடங்கினார். பால் லக்மே அலங்கார வாரம் கோடை/உல்லாசம் 2013 நிகழ்ச்சியினை வடிவமைத்தார்.

முன்னாள் அமெரிக்க வெளியுறவு அமைச்சர் இலரி கிளின்டனுக்கு பால் வடிவமைத்த சால்வை மற்றும் போர்வைகள் வழங்கப்பட்டன.

அரசியல் வாழ்க்கை 
மிகவும் பிரபலமான ஆடை வடிவமைப்பாளரான பால், 2019ஆம் ஆண்டு மார்ச் மாதம் பாரதிய ஜனதா கட்சியில் சேர்ந்தார். பின்னர் 2020ஆம் ஆண்டில், லாக்கெட் சாட்டர்ஜியைத் தொடர்ந்து மேற்கு வங்கத்தின் பாரதிய ஜனதா கட்சியின் மகளிர் அணியின் மாநிலத் தலைவராகப் பால் பொறுப்பேற்றார். இதன் பின்னார், பாரதிய ஜனதா கட்சியின் மகளிர் அணியின் தலைவராக, மாநிலம் முழுவதும் சுற்றுபயணம் செய்து, 23 மாவட்டங்களில் உள்ள பெண்களுக்கு "உமா" என்ற சுய பாதுகாப்பு பயிற்சிப் பட்டறையினை ஏற்பாடு செய்தார்.

பால், 2021ஆம் ஆண்டு மேற்கு வங்காள சட்டமன்றத் தேர்தலில் அசோன்சோல் தெற்கில் பாரதிய ஜனதா கட்சியின் சட்டமன்ற வேட்பாளராகப் போட்டியிட்டார். இவர், அகில இந்திய திரிணாமல் காங்கிரசு கட்சியின் வேட்பாளராகப் போட்டியிட்ட சயோனி கோசை 4487 வாக்குகள் வித்தியாசத்தில் தோற்கடித்து சட்டமன்ற உறுப்பினராகத் தேர்ந்தெடுக்கப்பட்டுள்ளார்.

தேர்தல் பிரச்சாரத்தின் போது, அக்னிமித்ரா பால் கிழக்கு மிதனாப்பூரில் திரிணாமல் காங்கிரசு தலைவர் மம்தா பானர்ஜி குறித்து அவதூறாகப் பேசியதற்காக காவல்துறையில் புகார் அளிக்கப்பட்டுள்ளது. முதல்வர் மம்தா பானர்ஜி தனது ஆதரவாளர்களை "பொழுதுபோக்கிற்காகப் பெண்களை பாலியல் பலாத்காரம் செய்யுமாறு" கேட்டுள்ளார் எனக் கூறியதாக அவதூறு வழக்கு தொடுக்கப்பட்டது.

மேற்கோள்கள் 

21 ஆம் நூற்றாண்டு இந்தியப் பெண் தொழிலதிபர்கள்
இந்தியப் பெண் அலங்கார வடிவமைப்பாளர்கள்
1973 பிறப்புகள்
வாழும் நபர்கள்
வங்காள மக்கள்
மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
காரச்சங்கு

காரச்சங்கு (Dog whelk, அறிவியல் பெயர் Nucella lapillus) என்பது ஒரு இரைகௌவல் கடல் நத்தை இனம் ஆகும். இது முரிசிடே, பாறை நத்தைகள் குடும்பத்தைச் சேர்ந்த ஊனுண்ணி  வயிற்றுக்காலி பாறை நத்தையாகும்.

காரச்சங்கை முதலில்  கரோலஸ் லின்னேயஸ்  1758 ஆண்டின் சிசுடமா நேச்சுரேலி 10வது பதிப்பில் புசினம் லாபில்லஸ் (பாசியோனிம்) என்று முதன்முதலில் விவரித்தார்.

பரவல் 
இந்த இனம் ஐரோப்பாவின் கடற்கரையிலும் வட அமெரிக்காவின் வட மேற்கு அட்லாண்டிக் கடற்கரையிலும் காணப்படுகிறது. அட்லாண்டிக் கடற்கரையோரத்தில் உள்ள கயவாய் நீரிலும் இதைக் காணலாம். இந்த இனம் பாறைகள் நிறைந்துள்ள கடலோரத்தை விரும்புகிறது. அங்கு இது சிப்பி, கொட்டலசு போன்றவற்றை உண்கிறது.

ஓடு 

காரச்சங்கின் ஓடு சிறியதாகவும், வட்ட வடிவானதாகவும், கூர்மையான சங்குப்புரியோடு , குறுகிய, நேரான கவன்குழாய்த் துளையோடு இருக்கும். ஒட்டுமொத்த சங்கு ஓட்டின் நிறம் குறிப்பிட்ட அந்த சங்குகள் வாழும் கடற்கரையின் கடலலையின் போக்கு, சூழல் போன்றவற்றால் மிகப் பரவலாக மாறுபடுகிறது. இந்த சங்கின் அக்ன்ற பகுதியாக உள்ள சுழல்  (மெல்லுடலியின் உள்ளுறுப்பின் பெரும்பகுதி இருக்கும் சங்கின் மிகப்பெரிய பகுதி) பொதுவாக சங்கின் மொத்த நீளத்தில் 3 /4 பகுதி இருக்கும்.

சங்கின் வெளிப்புற நிறமானது பொதுவாக வெண்சாம்பல்  நிறத்தில் இருக்கும். ஆனால் ஆரஞ்சு, மஞ்சள், பழுப்பு, கருப்பு அல்லது இந்த நிறங்களின் கலவையாகவும் பலவிதமான வகைகளாக இருக்கும். இவை அரிதாக பச்சை, நீலம், இளஞ்சிவப்பு நிறத்திலும் காணப்படுகின்றன.

சூழலியல்

வாழ்விடம் 
காரச்சங்குகள்  பாறைகள் நிறைந்த கடலோரங்கள், கழிமுகங்களில் வாழ்கிறன்றன. காலநிலை அடிப்படையில் இது 0 °C மற்றும் 20 °C  க்கு இடையில்  ஐசோதர்ம்கள் நில அமைப்பில் வாழ்கிறது.

உணவுப் பழக்கம் 
காரச்சங்கானது நத்தை போல கடற் பாறைகள், மணல்வெளியில் நகர்ந்து செல்லும். கடல் நீரின் சுவை பார்த்து தன் இரையைத் தேடிவரும். இதன் உணர் கொம்பும் இரையை உணர உதவுகிறது. இது தன் இரையாக நகர முடியாத தொட்டலாசு, சிப்பி போன்றவற்றையே கொள்கிறது. இதன் இரையான கொட்டலாசு, சிப்பி போன்றவை ஓடுகளைக் கொண்டவை. காரச்சங்கு வாள் முட்கள் கொண்டுள்ளதைப் போன்ற தன் நாக்கால் தன் இரையின் ஓட்டை துளையிடுகிறது.  துளையிட ஏதுவாக இதன் காலில் உள்ள ஒரு உள்ளுறுப்பில் சுரக்கும் இரசானம் இரையின் ஓட்டை மென்மையாக்குகிறது. துளை இட்டபிறகு ஓட்டுக்குள்  செரிமான நொதியை செலுத்தி அதன்மூலம் இரையின் மென்மையான உடலை  'சூப்' போல கரைக்கிறது. பின்னர் அதை உறிஞ்சி உணவாக்கிக் கொள்கிறது.  ஒரு காரச்சங்கானது ஒரு உணவை ஒரு நாளில் சாப்பிடும். இருப்பினும் சிலவகை பெரிய சிப்பிகளை ஜீரணிக்க ஒரு வாரம் வரை கூட ஆகும்.

குறிப்புகள் 

சங்குகள்
உமா சுதிர்

உமா சுதிர் (Uma Sudhir)  இந்தியாவைச் சேர்ந்த ஒரு  பத்திரிகையாளர் ஆவார். தொலைக்காட்சி செய்தி வலையமைப்பான என்டிடிவி தொலைக்காட்சியின்  தென்னிந்திய பிரிவின் நிர்வாக ஆசிரியராக உள்ளார்.   ஏறக்குறைய 28 ஆண்டுகள் உமா ஒரு பத்திரிகையாளராக வாழ்ந்தார். தென்னிந்தியாவின் சில பெரிய செய்திகளை, குறிப்பாக ஆந்திரா மற்றும் தெலுங்கானா மாநிலங்களை உள்ளடக்கிய செய்திகளுக்கு இவர் பொறுப்பானவராக இருந்துள்ளார்.  அரசியல்,  குழந்தைகள் மற்றும் பெண்கள், மனித உரிமைகள் மற்றும் கிராமப்புற துயரங்கள் போன்ற செய்திகள் உள்ளிட்ட இவரது அற்புதமான பணிக்காக  ராம்நாத் கோயங்காவின் சிறப்பான பத்திரிகை விருது மற்றும் சிறந்த பெண் ஊடகவியலாளர்களுக்கான சாமேலி தேவி செயின் விருது உட்பட பல விருதுகளை உமா சுதிர் பெற்றுள்ளார்.

சுயசரிதை 
இந்தியாவின் கேரள மாநிலம் திருவனந்தபுரம் நகரில் பிறந்த உமா, தனது குழந்தைப் பருவத்தை மும்பை மற்றும் ஐதராபாத்து போன்ற இந்தியா முழுவதும் உள்ள பல நகரங்களில் கழித்தார். இறுதியாக தனது பள்ளிப் படிப்பையும் இளங்கலை படிப்பையும் புது தில்லியில் முடித்தார். 1989 ஆம் ஆண்டில் டைம்சு பத்திரிகையியல்  பள்ளியில் ஒரு வருட பத்திரிகையியல் திட்டத்தின் மூலம் பத்திரிகை துறையில் உமா நுழைந்தார். புது தில்லியில் உள்ள டைம்சு ஆஃப் இந்தியா பத்திரிகையில் தனது வாழ்க்கையைத் தொடங்கினார். 1994 ஆம் ஆண்டு பிரபஞ்ச அழகிப் போட்டி நடைபெற்ற  போது உமா டைம்சு ஆப் இந்தியா செய்தித்தாளின் சிறப்பாசிரியராக இருந்தார்.  அப்போதைய வெற்றியாளரான  சுசுமிதா சென்னையைப் பற்றிய கட்டுரையை இவர் எழுதினார். ஒரு பத்திரிக்கையாளரான டி.எசு. சுதிரை உமா சுதிர் திருமணம் செய்து கொண்டார். 1995 ஆம் ஆண்டு ஆகத்து மாதம் உமா சுதிர் ஐதராபாத்து நகருக்கு குடிபெயர்ந்தார்.

ஆந்திர மாநிலத்தில் என்.டி.ராமா ராவுக்கு எதிரான என். சந்திரபாபு நாயுடுவின் அரசியல் கிளர்ச்சி தொடர்பான கட்டுரைகளுக்கு உம சுதிர் பொறுப்பேற்றார். இவர்  ஐதராபாத்து  தலைநகருக்கு இடம்பெயர்ந்த  சில நாட்களுக்குப் பிறகு தொடங்கியது. டைம்சு  குழுமத்தில் இவர் வேலை செய்யும் போது, அதன் வணிகச் செய்திகளான தி எகனாமிக் டைம்சுடன் வேலை செய்வதிலும் இவர் ஈடுபட்டிருந்தார். 1998 ஆம் ஆண்டில், உமா புதிய தொலைக்காட்சி சேனலான இசுட்டார் நியூசுக்குச் சென்றார். பின்னர் இது என்டிடிவி என மறுபெயரிடப்பட்டது. அதன் பின்வரும் காலகட்டத்தில், உமா ஐதராபாத் நகரில் குடியிருப்பு ஆசிரியராக நியமிக்கப்பட்டார் மற்றும் இறுதியில் என்டிடிவி  தொலைக்காட்சி வலையமைப்பின்  தென்னிந்திய பிரிவின் நிர்வாக ஆசிரியராகவும் ஆனார். 

2015 ஆம் ஆண்டில், ஒளிபரப்பு இதழியல் பிரிவில் ராம்நாத் கோயங்கா எக்சலன்சு பத்திரிகையாளர் விருதை  உமா சுதிர் வென்றார். 2017 ஆம் ஆண்டு மார்ச்சு மாதம் 6 ஆம் தேதியன்று இவருடைய பகுப்பாய்வு அறிக்கைகள் பல்வேறு மாநிலங்களில் அடிப்படை  யதார்த்தங்களைப் பற்றிய விழிப்புணர்வை ஏற்படுத்த உதவியதாக குறிப்பிட்டு " சிறந்த பெண் ஊடகவியலாளர்களுக்கான சாமேலி தேவி செயின் விருதையும் உமா பெற்றார். இந்த விருது கடந்த 38 ஆண்டுகளாக பெண் பத்திரிக்கையாளர்களை ஒரு நிலையான பணி மூலம் சிறப்பான தரத்தை நிலைநிறுத்துவதை அங்கீகரிப்பதற்காக வழங்கப்பட்ட்டு வருகிறது. தனது தொழில் துறையில் ஒரு தொழில் தலைவராகவும் உமா சுதிர்  இந்திய தொழில் கூட்டமைப்பால் அங்கீகரிக்கப்பட்டார்.

மேற்கோள்கள் 

வாழும் நபர்கள்
இந்திய ஊடகவியலாளர்கள்
இந்தியப் பெண் ஊடகவியலாளர்கள்
பெண்களின் அதிகாரம்

பெண்களின் அதிகாரம் (Girl power) என்பது பெண்களின் அதிகாரம், சுதந்திரம், நம்பிக்கை மற்றும் வலிமையை ஊக்குவிக்கும் மற்றும் கொண்டாடும் ஒரு முழக்கமாகும். அமெரிக்க பங்க் இசைக்குழுவான பிகினி கில் என்ற இசைக்குழு இதனை கண்டுபிடித்தது. அவர்கள் பிகினி கில் #2: கேர்ள் பவர்  என்ற சிறு வெளியீட்டை 1991 இல் வெளியிட்டனர். இது 1990களின் நடுப்பகுதியில் ஸ்பைஸ் கேர்ள்ஸ் என்ற பிரிட்டிசு பெண் குழுவால் பிரதான அரங்கில் பிரபலப்படுத்தப்பட்டது.

ஆரம்ப பயன்பாடும் தோற்றமும் 

1990 ஆம் ஆண்டில், அமெரிக்க பங்க் இசைக்குழு பிகினி கில் தங்களின் சொந்த சுய-பெயரிடப்பட்ட பெண்ணிய வெளியீட்டை உருவாக்கத் தொடங்கியது. முதல் இதழில் "ஒரு வண்ணம் மற்றும் செயல்பாட்டு புத்தகம்" (A color and activity book) என்ற பெயரில் இருந்தது. ஒரு வருடம் கழித்து இசைக்குழு அவர்களின் பிகினி கில் வெளியீட்டின் இரண்டாவது இதழை வெளியிட்டது, இப்போது அது கேர்ள் பவர்  என்ற புதிய வாக்கியத்துடன் வந்தது. இசைக்குழுவின் முன்னணி பாடகி கேத்லீன் ஹன்னா, கருப்பர்களைன் அதிகாரம் முழக்கத்தால் ஈர்க்கப்பட்டதாக கூறினார். இந்த வார்த்தை 90களின் முற்பகுதியிலும், பங்க் கலாச்சாரத்திலும் பிரபலமானது. "பிகினி கில் தங்களின் இசைக்கு உள்ளேயும் வெளியேயும் இளம் பெண்களுக்கான நிகழ்ச்சி நிரலை வெளிப்படுத்தியது. இசைக்குழு அந்த யோசனைகளை நடைமுறைப்படுத்தியது. பிகினி கில் அந்த வகையின் சில தரங்களை எதிர்கொள்வதற்காக மறைமுகமாக ஒரு நற்பெயரைப் பெற்றது. உதாரணமாக, மேடையின் ஓரத்தில் சத்தமிடுவதற்கு மக்களை கேட்டுக்கொள்வது, அதனால் பெண்கள் முன்னால் இருந்து வெளியே தள்ளப்பட மாட்டார்கள், மேலும் பெண்களிடம் ஒலிவாங்கியை கொடுத்து பாலியல் துன்புறுத்தல் பற்றி பேச அழைக்கிறார்கள்." 

வெல்ஷ் இசைக்குழு ஹெலன் லவ், அவர்களின் 1992 பாடலான "பார்முலா ஒன் ரேசிங் கேர்ள்ஸ்",  பாப்-பங்க் இரட்டை ஷாம்பு, ஆகியவற்றின் சேர்ந்திசையில் வெளிப்படுத்தியது. 1995 இல் "பெண்களின் அதிகாரம்" என்ற தலைப்பில் ஒரு இசைத் தொகுப்பையும் வெளியிட்டது .

ஸ்பைஸ் கேர்ள்ஸ் இசைக்குழு 
பிரித்தானிய பாப் குயின்டெட் ஸ்பைஸ் கேர்ள்ஸ் 1990 களின் நடுப்பகுதியில் மந்திரத்தை முக்கிய நனவில் கொண்டு வந்தது. ஸ்பைஸ் கேர்ள்ஸின் "பெண்களின் அதிகாரம்" பதிப்பு பெண்களிடையே வலுவான மற்றும் விசுவாசமான நட்பின் முக்கியத்துவத்தை மையமாகக் கொண்டது, அதிகாரம் பற்றிய செய்தியுடன் சிறுமிகள், இளம்பெண்கள் , வயது வந்த பெண்களை ஈர்த்தது. பில்போர்டு பத்திரிகையின் படி, அவர்கள் உண்மையான, போட்டியற்ற பெண் நட்பை வெளிப்படுத்தி, பாடினர்: "நீங்கள் என் காதலனை விரும்பினால், நீங்கள் என் நண்பர்களுடன் பழக வேண்டும். அதை என்றென்றும் நிலைத்திருக்கச் செய்யுங்கள்; நட்பு முடிவதில்லை. "

உதவித் தொகை 
பேராசிரியர் சூசன் ஹாப்கின்ஸ் தனது கேர்ள் ஹீரோஸ்: தி நியூ ஃபோர்ஸ் இன் பாப்புலர் கலாச்சாரம் 2002 புத்தகத்தில்,  20 ஆம் நூற்றாண்டின் இறுதியில் "பெண்களின் அதிகாரம்", ஸ்பைஸ் கேர்ள்ஸ், பெண் அதிரடி நாயகிகளுக்கு இடையே ஒரு தொடர்பைக் கூறுகிறார்.

இந்த முழக்கம் கல்வித் துறையின் சூழலில் எடுத்துக்காட்டாக பஃபி ஆய்வுகளில் ஆராயப்பட்டது. ஊடகக் கோட்பாட்டாளர் கேத்லீன் ரோவ் கார்லின் தனது "அலறல், பிரபலமான கலாச்சாரம் மற்றும் மூன்றாம் அலை பெண்ணியம்: நான் என் தாய் அல்ல" மற்றும் ஐரீன் கர்ராஸ் "மூன்றாம் அலையின் இறுதி பெண்: பஃபி தி வாம்பயர் ஸ்லேயர்" என்ற கட்டுரையில் மூன்றாம் அலை பெண்ணியத்துடன் இணைப்பை பரிந்துரைக்கின்றனர்.

சான்றுகள் 

பண்பாட்டு ஆய்வுகள்
பெண்ணியக் கோட்பாடு
Webarchive template wayback links
மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
சாயா தேவி

சாயா தேவி (Chhaya Devi) (3 சூன் 1914 – 25 ஏப்ரல் 2001) பெங்காலி , பாலிவுட் திரைப்படங்களில் பணியாற்றியதற்காக அறியப்பட்ட ஓர் இந்திய நடிகை ஆவார். ஐந்து தசாப்தங்களுக்கு மேலாக இவர் நூற்றுக்கணக்கான படங்களில் தோன்றினார்.

இவரது முதல் முக்கிய வேடம் தேபாகி போஸின் இயக்கத்தில்சோனார் சன்சார் (1936) என்ற மேற்கு வங்காளத் திரைப்படத்தில் இருந்தது. இவர் தேபாகி போஸின் வித்யாபதி (1937) என்ற படத்தில் இராணி லட்சுமியாக நடித்ததற்காக புகழ் பெற்றார். இவரது சில குறிப்பிடத்தக்க திரைப்படங்களான நிரஜன் சைகேட் (1963), ஹேட்டி பஜரே (1967), அபன்ஜன் (1968) தபன் சின்ஹாவின், சப்தபதி (1961), உத்தர பல்குனி (1963), வங்காள மொழியில் ஆண்டனி பிரிங்கி (1967), அமிதாப் பச்சனுடன் இந்தியில் நடித்த ஆலாப் ( 1977) ஆகியவை அடங்கும்.

ஆரம்ப கால வாழ்க்கை 
சாயா தேவி பீகார் மற்றும் ஒரிசா மாகாணத்தின் பாகல்பூரில் ஹரதன் கங்கோபாத்யாய் என்பவருக்கு பிறந்தார். இவர் தனது கல்வியை ஆதம்பூரில் உள்ள பாக்சூர் மோக்சதா பெண்கள் மேல்நிலைப் பள்ளியில் தொடங்கினார். பின்னர் இவரது தந்தையின் வேலை காரணமாக தில்லிக்குச் சென்று அங்கு இந்திரபிரஸ்தா பெண்கள் பள்ளியில் தனது கல்வியைத் தொடர்ந்தார். ராஞ்சியில் ஆசிரியராக இருந்த புத்ததேவ் சட்டோபாத்யாயாவை தனது பதினொரு வயதில் திருமணம் செய்து கொண்டார். இந்தத் திருமணம் நீண்ட காலம் நீடிக்கவில்லை. தான் பத்தாம் வகுப்பு படிக்கும் போது தனது தந்தையுடன் கொல்கத்தாவுக்கு வந்தார். இவர் நடிகர் அசோக்குமாரின் மனைவி ஷோபா கங்குலியின் முதல் உறவினர், இதனால் கங்குலி குடும்பத்துடனும் தொடர்பு கொண்டிருந்தார்.  இருப்பினும், இவருடைய ஆரம்பகால வாழ்க்கையைப் பற்றி மிகக் குறைவாகவே அறியப்பட்டிருந்தாலும், இவரது  வாழ்க்கை போராட்டத்தால் நிறைந்தது என்று நம்பப்படுகிறது. இவர் கொல்கத்தாவை அடைந்த பிறகு, அடுத்த ஐந்து தசாப்தங்களாக இவர் தொடர்ந்து திரைப்படங்களிலும், மேடைகளிலும் ஒரு நடிகையாக தனது வாழ்க்கையைத் தேர்ந்தெடுத்தார்.

தொழில் 
சாயா தேவி 1936 இல் சோனார் சன்சார் என்ற வங்காளத் திரைப்படத்தில் அறிமுகமானாலும், 1938இல் வித்யாபதி திரைப்படத்தில் இராணி லட்சுமி வேடத்தில் சிறந்த நடிப்புக்காக புகழடைந்தார். தனது ஆரம்ப நாட்களில் முன்னணி பெண் வேடங்கள் முதல் தனது பிற்காலக் கதாபாத்திரங்கள் வரை, சாயா தேவி நடிப்பில் தனது படைப்பு திறனை வெளிப்படுத்தினார். அடல் ஜலர் அஹ்வானில் (1962), சௌமித்ராவின் வாடகைத் தாயாக தனது மென்மையான மற்றும் அன்பான நடிப்பால் பார்வையாளர்களை கவர்ந்தார்.  தேயா நெயாவில் (1963) இவர் ஆர்வமுள்ள பாடகி பிரசாந்தாவின் (உத்தம்குமார்) உதவியற்ற தாயாக நடித்தார். சாத் பேக்கே படா (1963) திரைப்படத்தில் இவர் சௌமித்ராவுடனான தனது மகளின் விவகாரத்தை எதிர்க்கும் சுசித்ரா சென்னின் இதயமற்ற, முரட்டுத்தனமான மற்றும் அலட்சியமான தாயாக இருந்தார். சாயா தேவி பல படங்களில் உத்தம் குமாரின் தாயாக நடித்தார். அந்தோணி பைரிங்கியில் (1967), சாயா தேவி ஹென்ஸ்மேன் ஆண்டனியின் (உத்தம்குமார்) தாயாராக நடித்திருந்தார்.  1967இல் தபன் சின்ஹா இயக்கிய அபஞ்சன், படம் வங்காளத் சிறந்த திரைப்படத்திற்கான தேசிய திரைப்பட விருதை வென்றது. அத்துடன் பல வங்காளத் திரைப்பட விமர்சன அமைப்பின் விருதுகளும் இவருக்கு கிடைத்தது. லீலா மஜும்தார் எழுதிய அருந்ததி தேவி இயக்கிய பொடி பிசிர் போர்மி பாக்சோ (1972), என்ற குழந்தைகள் திரைப்படத்தில், சாயா தேவி, வயதான விதவை அத்தையான போடி பிசி என்ற மறக்க முடியாத முன்னணி நகைச்சுவை வேடத்தில் நடித்தார்.

மேற்கோள்கள்

வெளி இணைப்புகள் 
 

20 ஆம் நூற்றாண்டின் இந்திய நடிகைகள்
இந்தித் திரைப்பட நடிகைகள்
வங்காளத் திரைப்பட நடிகைகள்
2001 இறப்புகள்
1914 பிறப்புகள்
சயிதா சையிதைன் அமீது

சயீதா சையிதைன் அமீது (Syeda Saiyidain Hameed பிறப்பு 1943) ஓர் இந்திய சமூக மற்றும் பெண்கள் உரிமை ஆர்வலர், கல்வி ஆர்வலர், எழுத்தாளர் மற்றும் இந்திய திட்டக் குழுவின் முன்னாள் உறுப்பினர் ஆவார். 2002 ஆம் ஆண்டின் தேசிய சுகாதாரக் கொள்கையை மதிப்பாய்வு செய்த சுகாதார ஆணையத்தின் வழிநடத்தல் குழுவிற்கு இவர் தலைமை தாங்கினார், 2015 இல் இந்தக் குழு கலைக்கப்பட்டது, அதற்கு பதிலாக நிதி ஆயோக் உருவாக்கப்பட்டது.

சையதா ஹமீது தெற்காசியாவில் அமைதிக்கான பெண்கள் முன்முயற்சி (WIPSA) மற்றும் உரையாடல் மற்றும் நல்லிணக்க மையத்தின் நிறுவனர் அறங்காவலர் ஆவார்  மற்றும் தேசிய மகளிர் ஆணையத்தின் முன்னாள் உறுப்பினர் ஆவார். இவர் 1997 ஆம் ஆண்டு முதல் 2000 வரை அந்த அமைப்பில் உறுப்பினராக இருந்தார்..  2 ஜனவரி 2015 இல் பல்கலைக்கழகத்தின் தற்போதைய அதிபராக இருந்த ஜாபர் சரேஷ்வாலா பதவி ஏற்கும் முன் மவுலானா ஆசாத் தேசிய உருது பல்கலைக்கழகத்தில் (MANUU) அதன் அதிபராக பணியாற்றினார்,. இந்திய சமுதாயத்திற்கு இவர் ஆற்றிய பங்களிப்பிற்காக இந்திய அரசு 2007 ஆம் ஆண்டில் இந்திய அரசின்  நான்காவது மிக உயர்ந்த க்டுமை விருதான பத்மசிறீ விருதை வழங்கியது.

சுயசரிதை 
சையதா சையிதைன் அமீது 1943 ஆம் ஆண்டில் இந்திய சுதேச மாநிலமான ஜம்மு -காஷ்மீரில் குவாஜா குலாம் சாயிதைனின் மகளாகப் பிறந்தார். குவாஜா அகமது அப்பாசு, புகழ்பெற்ற திரைப்படத் தயாரிப்பாளர், இவரது மாமா ஆவார். புடுதில்லியின் நவீனப் பள்ளியில்  பள்ளிப்படிப்புக்குப் பிறகு, இவர் டெல்லி பல்கலைக்கழகத்தின் மிராண்டா ஹவுஸில் கல்லூரிக் கல்வி பயின்றார், அங்கிருந்து இவர் 1963 இல் இளங்கலை மதிப்புறு பட்டம்  தேர்ச்சி பெற்றார் மற்றும் 1965 இல் ஹவாய் பல்கலைக்கழகத்தில்  புதுதில்லியின் லேடி ஸ்ரீ ராம் மகளிர் கல்லூரியில் விரிவுரையாளராக பணியாற்றினார்; இவர் 1967 வரை அங்கு பணியாற்றினார் மற்றும் 1972 இல் முனைவர் பட்டம்  பெற ஆல்பர்ட்டா பல்கலைக்கழகத்தில்  இவர் மேலும் இரண்டு ஆண்டுகள் ஆல்பர்ட்டாவில் அமர்வு விரிவுரையாளராக பணிபுரிந்தார்.  1975 இல் ஆல்பர்ட்டா அரசாங்கத்தின் மேம்பட்ட கல்வி மற்றும் மனிதவள அமைச்சரின் நிர்வாக உதவியாளராக இருந்தார் மற்றும் 1978 இல் அமைச்சகத்தில் கல்லூரிகள் மற்றும் பல்கலைக்கழகங்களின் இயக்குநராக பதவி உயர்வு பெற்றார். 1967 ஆம் ஆண்டில், இவர் ஆல்பர்ட்டா பல்கலைக்கழகத்தில் வணிக நிர்வாகம் மற்றும் வணிக பீடத்தில் தொழிலாளர் உறவுகளின் பேராசிரியர் எஸ். எம். ஏ அமீதுவை மணந்தார்.

சையதா அமீது 1984 இல் இந்தியா திரும்பினார். இந்தியாவில் மீண்டும், இவர் தனது ஆராய்ச்சி நடவடிக்கைகளைத் தொடர்ந்தார், சூபித்துவம் மற்றும் முஸ்லீம் சமூக அரசியல் தலைவர்களை மையமாகக் கொண்டு. 1987 முதல் 1991 வரை ம  அபுல் கலாம் ஆசாத் மற்றும் சூஃபிசத்தில் பணிபுரியும் இந்திய கலாச்சார உறவுகளுக்கான குழுவில் (ICCR) பணி நியமனம் செய்யப்பட்டார். இவர் 1994-1997 வரை நேரு நினைவு அருங்காட்சியகம் மற்றும் நூலகத்தில் ஆசாத் பற்றிய தனது ஆராய்ச்சியைத் தொடர்ந்தார். 1997 ஆம் ஆண்டில், நாட்டின் பெண்களின் உரிமைகள் தொடர்பான தேசிய மகளிர் ஆணையத்தின் உறுப்பினராக நியமிக்கப்பட்டார்  இந்த நேரத்தில், இவர் இஸ்லாம், முஸ்லிம் பெண்கள், இலக்கியம் மற்றும் திரைப்படம் பற்றிய கட்டுரைகளை எழுதுவதிலும் ஈடுபட்டார்.

சான்றுகள் 

பொது அலுவல்களுக்காகப் பத்மசிறீ விருதுபெற்றவர்கள்
சமூக சேவகர்கள்
வாழும் நபர்கள்
1943 பிறப்புகள்
வேடப்பட்டி, அரூர்

வேடப்பட்டி (Vedapatti), என்பது இந்திய ஒன்றியம்,  தமிழ்நாட்டின், தருமபுரி மாவட்டம், அரூர் வட்டத்துக்கு  உட்பட்ட  ஒரு வருவாய் கிராமம் ஆகும். இது நரிப்பள்ளி ஊராட்சிக்கு உட்பட்டது.

அமைவிடம் 
இந்த ஊரானது மாவட்டத் தலைநகரான தருமபுரியிலிருந்து  37 கிலோமீட்டர் தொலைவிலும், அரூரிலிருந்து 20 கிலோ மீட்டர் தொலைவிலும், மாநிலத் தலைநகரான சென்னையிலிருந்து 254 கிலோ மீட்டர் தொலைவிலும் உள்ளது.

மக்கள் வகைப்பாடு 
2011 மக்கள் தொகை கணக்கெடுப்பின்படி இந்த ஊரில் 147 குடும்பங்களும் 740  மக்களும் வசிக்கின்றனர். இதில் 374 ஆண்களும்  366 பெண்களும் அடங்குவர். கிராமத்தின் மொத்தக் கல்வியறிவு பெற்றவர்கள் விகிதம் 44.2 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

மேற்கோள்கள்

தர்மபுரி மாவட்டத்திலுள்ள கிராமங்கள்
சிரத்தா ஆர்யா

சிரத்தா ஆர்யா (Shraddha Arya) (பிறப்பு 17 ஆகத்து 1987) இந்தியவைச் சேர்ந்த திரைப்பட நடிகையும், தொலைக்காட்சி நடிகையும் ஆவார். இவர் நடிகரும் இயக்குநருமான எஸ்.ஜே. சூர்யாவின் கள்வனின் காதலி என்ற தமிழ்த் திரைப்படத்தில் நயன்தாராவுடன் நடித்திருந்தார். பாலிவுட் திரைப்படமான நிஷபத், தெலுங்குத் திரைப்படமான "கொடவா" படத்தில் வைபவ் ரெட்டியுடன் கதாநாயகியாக அறிமுகமானார். லைப் ஓகே தொலைக்காட்சியின் நாடகத் தொடர்களான மெயின் லக்ஷ்மி தேரே ஆங்கன் கி, தும்ஹாரி பாகி, ட்ரீம் கேர்ள் ஆகியவற்றில் நடித்ததற்காக இவர் அறியப்படுகிறார்.  2017 முதல், ஜீ தொலைக்காட்சியின் சின்னபூவே மெல்லபேசு என்ற தொடரில் டாக்டர் பிரீதா அரோராவின் பாத்திரத்தை இவர் சித்தரித்து வருகிறார். இதே நேரத்தில் 2019ஆம் ஆண்டில், இவர் நாச் பாலியா 9இல் ஆலம் மக்கருடன் ஒரு போட்டியாளராக பங்கேற்றார்.

ஆரம்ப கால வாழ்க்கை 
ஆர்யா 17 ஆகத்து 1987 அன்று இந்தியாவின் புது தில்லியில் பிறந்தார். பின்னர், மும்பை பல்கலைக்கழகத்தில் பொருளாதாரத்தில் முதுகலைப் பட்டம் பெற்றார். 2005இல், இவர் விளம்பரத் துறையில் ஒரு தொழிலைத் தொடர மும்பைக்கு சென்றார்.

சொந்த வாழ்க்கை 
2015 ஆம் ஆண்டில், வெளிநாடு வாழ் இந்தியரான ஆர்யா ஜெயந்த் உடன் நிச்சயதார்த்தம் செய்துகொண்டார். ஆனால் இருவருக்கும் இணக்கத்தன்மை இல்லாத காரணமாக தங்கள் நிச்சயதார்த்தத்தை ரத்து செய்தனர். ஓர் இந்தியத் தொழிலதிபரும் வழக்கறிஞருமான ஆலம் சிங் மக்கருடன் 2019இல் நாச் பாலியா என்ற ஒரு நடன நிகழ்ச்சியில் பங்கேற்க முடிவு போது ஆர்யா தான் அவருடன் உறவில் இருப்பதாகத் தெரிவித்தார்.

தொழில் 
ஜீ தொலைக்காட்சியின் திறமை வேட்டை நிகழ்ச்சியான இந்தியாவின் சிறந்த சினிஸ்டார் கி கோஜ் மூலம் ஆர்யா தனது வாழ்க்கையைத் தொடங்கினார். இப்போட்டியில் இவர் இரண்டாமிடம் பெற்றார்.

2006ஆம் ஆண்டு வெளியான தமிழ்த் திரைப்படமான கல்வானின் காதலி மூலம் நடிகர்-இயக்குநர் எஸ்.ஜே.சூர்யாவுக்கு இணையாக அறிமுகமானார். அதன் பிறகு, இவர் ராம் கோபால் வர்மாவின் நிஷாப்த் என்ற படத்தில் மூலம் பாலிவுட்டில் நுழைந்தார். மேலும் இவர் ஷாஹித் கபூருடன்  பாத்சாலா என்ற படத்தில் தோன்றினார். இதே சமயத்தில் இவர் தெலுங்குத் திரைப்படத் துறையில் நுழைந்தார். நடிகர் வைபவ் உடன் கொடவா, கோதி முகா, ரோமியோ ஆகிய படங்களில் கணிசமான பாத்திரங்களில் நடித்தார். இவர் இரண்டு கன்னடத் திரைப்படங்களிலும், ஒரு மலையாளப் படத்திலும் நடித்துள்ளார். 2011ஆம் ஆண்டில், இந்திய நாடகத் தொடரன மெயின் லக்ஷ்மி தேரே ஆங்கன் கி மூலம் தொலைக்காட்சிக்கு அறிமுகமானார். லைப் ஓகேவின்தும்ஹாரி பாக்கியில் பாக்கியின் பாத்திரத்தில் இவரது முன்னேற்றமான நடிப்பு வந்தது. டிரீம் கேர்ள் - ஏக் லட்கி தீவானி சி -யில் ஆயிஷாவின் பாத்திரத்தில் இவர் மேலும் உயர்ந்தார்.

2016 ஆம் ஆண்டில், ஏக்தா கபூர் ,ஷோபா கபூர் ஆகியோர் தயாரித்த மஸாக் மசாக் மெய் என்ற நகைச்சுவை நிகழ்ச்சியை ஆர்யா தொகுத்து வழங்கினார்.

சிரத்தா ஆர்யா தி டைம்ஸ் ஆஃப் இந்தியா பட்டியலிட்ட தொலைக்காட்சியில் டைம்ஸ் 20 இல் மிகவும் விரும்பத்தக்க பெண்கள் பட்டியலில் 2017இல் 16ஆவது இடத்திலும், 2018இல், வரிசை எண் 15லும், 2019இல், வரிசை எண் 18லும் 2020இல், வரிசை எண் 14லும் இடம் பெற்றார்.

மேற்கோள்கள்

வெளி இணைப்புகள் 

மலையாளத் திரைப்பட நடிகைகள்
இந்தி தொலைக்காட்சி நடிகைகள்
கன்னடத் திரைப்பட நடிகைகள்
தமிழ்த் திரைப்பட நடிகைகள்
இந்தித் திரைப்பட நடிகைகள்
1987 பிறப்புகள்
தெலுங்குத் திரைப்பட நடிகைகள்
வாழும் நபர்கள்
மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
சலோனி சோப்ரா

சலோனி சோப்ரா (Saloni Chopra) இந்திய வம்சாவளியைச் சேர்ந்த ஓர் ஆஸ்திரேலிய நடிகை, வடிவழகி மற்றும் எழுத்தாளர் ஆவார், இவர் இந்தி திரைப்படங்கள் மற்றும் தொலைக்காட்சிகளில் பணியாற்றுகிறார். இவரது புத்தகம் ரெசுக்கியூடு பை எ ஃபெமினிஸ்டு:அன் இந்தியன் ஃபைரி டேல் ஆஃப் ஈக்குவாலிட்டி அண்ட் அதர் மித்  டிசம்பர் 2020 இல் வெளியிடப்பட்டது. 2018 ஆம் ஆண்டில், சஜித் கான் மீது பாலியல் துன்புறுத்தல் குற்றச்சாட்டுகளை முன்வைத்த பிறகு இவர் மி டூ இயக்கத்தில் (இந்தியா) சேர்ந்தார்.

ஆரம்ப கால வாழ்க்கை 
இந்தியா,மும்பை மகாராட்டிராவில் சோப்ரா பிறந்தார். குழந்தை பருவத்தில், பிரேம் கிரந்த் படத்தில் இவர் நடித்தார். இவர் ஆஸ்திரேலியாவின் அடிலெய்டில் இவரது தாய்வழி தாத்தா பாட்டிகளால் வளர்க்கப்பட்டார்  மற்றும் 18 வயதில் இந்தியா திரும்பினார். இவரது தாயார் வடிவமைப்பாளராக இருந்தார், மேலும் சோப்ரா திரைப்படத் தொகுப்புகளில் இவருக்கு உதவினார். தேசிய உடையலங்கார தொழில்நுட்பக் கல்லூரியில் சேர்ந்தார்.

தொழில் 
கிரிஷ் 3 மற்றும் கிக் (2014 திரைப்படம்) ஆகியவற்றுக்கு சோப்ரா உதவி இயக்குனராக இருந்தார். இவர் ரன்தீப் ஹூடாவின் ஒப்பனையாளராகவும் பணியாற்றியுள்ளார். தனது நடிப்பு வாழ்க்கையை 2013 ஆம் ஆண்டில் வெளியான மாயா மூலம் தொடர்ந்தார். இது  கேன்ஸ் விழாவில் திரையிடப்பட்டது. 2016 ஆம் ஆண்டு எம்டிவி கேர்ள்ஸ் ஆன் டாப் நிகழ்ச்சியில் இஷா ஜெய்சிங்காக அறிமுகமானார். வாக்கிங் வித் மேகி என்ற வலைத் தொடரிலும் நடித்தார். வடிவழகியாக, இவர் நவம்பர் 2018 மென் எக்சுபி பத்திரிகை அட்டையில், மி டூ: சோனா மகபத்ரா , குப்ரா சயீத்  அண்ட் சலோனி சோப்ரா என்ற தலைப்பில் இடம்பெற்றார்.

டிசம்பர் 2020 இல், ரெசுக்கியூடு பை எ ஃபெமினிஸ்டு:அன் இந்தியன் ஃபைரி டேல் ஆஃப் ஈக்குவாலிட்டி அண்ட் அதர் மித்  எனும் தனது புத்தகத்தை  இவர் வெளியிட்டார்,  பாலின சமத்துவம், பெண்களுக்கு எதிரான வன்முறை மற்றும் சமூக ஊடகங்கள் உட்பட பல்வேறு தலைப்புகளில் கட்டுரைகளின் தொகுப்புகளும், அத்துடன் இவளுடைய அனுபவங்களைப் பற்றிய கதைகளும் இதில் இடம் பெற்று இருந்தது.

மிடூ செயற்பாடு 
2018 ஆம் ஆண்டில், சஜித் கான் மீது பாலியல் துன்புறுத்தல் குற்றச்சாட்டுகளை முன்வைத்த பிறகு இவர் மி டூ இயக்கத்தில் (இந்தியா) சேர்ந்தார்.

சான்றுகள் 

இந்தியப் பெண்ணியவாதிகள்
ஆஸ்திரேலியத் திரைப்பட நடிகைகள்
இந்தித் திரைப்பட நடிகைகள்
வாழும் நபர்கள்
1991 பிறப்புகள்
சிரத்தா தாஸ்

சிரத்தா தாஸ் (Shraddha Das) (பிறப்பு 4 மார்ச் 1987) ஓர் இந்திய திரைப்பட நடிகையும், வடிவழகியும், பாடகியும் ஆவார். இவர் தெலுங்கு, இந்தி, கன்னடம், பெங்காலி, மலையாளத் திரைப்படங்களில் தோன்றுகிறார். இயக்குநர் வினயன் இயகத்தில் 2012இல் வெளியான டிராகுலா என்ற மலையாளப் படத்தில் கதாநாயகியாகத் தோன்றினார்.

ஆரம்ப கால வாழ்க்கை 
சிரத்தா தாஸ் மகாராட்டிராவின் மும்பையில் வங்காளப் பெற்றோருக்கு பிறந்தார்.  இவரது தந்தை சுனில் தாஸ் என்பவர் ஒரு தொழிலதிபர் ஆவார். அவர் புருலியாவைச் சேர்ந்தவர். இவரது தாயார் சப்னா தாஸ் ஒரு இல்லத்தரசி ஆவார். சிரத்தா  பௌத்த மதத்தை பின்பற்றுகிறார். மும்பையில் வளர்ந்த இவர் தனது ஆரம்பக் கல்வியை மும்பையிலேயே முடித்தார். பின்னர் ரூயா கல்லூரியிலும், மும்பை பல்கலைக்கழகத்தின் எஸ்ஐஇஎஸ் வணிகவியல் மற்றும் பொருளாதாரக் கல்லூரியில் ஊடகவியல் துறையில் முதுகலை பட்டம் பெற்றார்.

கல்லூரியில் படிக்கும்போதே இவர் நாடகங்களில் ஈடுபட ஆரம்பித்தார். பியுஷ் மிஷ்ரா, சித்தரஞ்சன் கிரி, சலீம் ஷா போன்ற தேசிய நாடகக் கலைஞர்களால் நடத்தப்பட்ட பட்டறைகளில் கலந்து கொண்டார். கிளாட்ராக்ஸ் அகாதமியில் பயிற்சி பெறுவதற்கு முன்பு இவர் மெக்டொவல்ஸ், அரிஸ்டோக்ராட் போன்ற 400க்கும் மேற்பட்ட பொருட்களின் அச்சு விளம்பரங்களிலும் தோன்றினார்.

தொழில் 
சிரத்தா தாஸின் முதல் வெளியீடு 2008 ஆம் ஆண்டு சித்து பிரம் சீகாக்குளம் என்ற தெலுங்குப் படத்தின் மூலம் வந்தது. பின்னர், இவர் ஆறு மாதங்களுக்குள் நான்கு தெலுங்குப் படங்களில் நடிக்க ஒப்பந்தம் செய்யப்பட்டார். 18, 20 லவ் ஸ்டோரி, டைரி, ஆதிநேதா, இயக்குநர் சுகுமாரின் ஆர்யா 2 போன்றவை.

2010 இல் சஞ்சய் பூரன் சிங் சவுகான் இயக்கிய சாய் ஓம் பிலிம்ஸின் முதல் முயற்சியான லாகூர் படத்தின் மூலம் இவர் பாலிவுட்டில் அறிமுகமானார். இது இவரது முதல் இந்திப் படமாகும். ஆனால் பட வெளியீடு தாமதமானாலும் இவருடைய பல படங்கள் முன்பே வெளியிடப்பட்டன. கல்லூரியின் இறுதியாண்டிலேயே இவர் படத்தில் நடிக்க ஆரம்பித்தார். இந்தப் படத்தில் இவர் பாக்கித்தானைச் சேர்ந்த ஓர் மனநல மருத்துவராக நடித்திருந்தார். இவரது நடிப்பிற்காக விமர்சகர்களின் பாராட்டைப் பெற்றார். இந்தியா-பாக்கித்தான் உறவுகளை மையமாக வைத்து எடுக்கப்பட்ட இந்த திரைப்படம் மார்ச் 2010 இல் வெளியிடப்பட்டது . 42 வது வேர்ல்ட் பெஸ்ட்-ஹூஸ்டன் சர்வதேச திரைப்பட விழாவிலும், 57 வது தேசிய திரைப்பட விருதுகளிலும் விருதுகளை வென்றது. இதே ஆண்டின் மற்ற மூன்று வெளியீடுகளான ஏ.கருணாகரனின் டார்லிங், 1978 வெளியான மரோசரித்ரா படத்தின் மறு ஆக்கமான தில் ராஜு தயாரித்த மரோ சரித்ரா , பி வாசுவின் நாகவள்ளி போன்ற படங்களில் முன்னணி கதாபாத்திரங்களில் நடித்திருந்தார். ஆர்யா, மந்திரம் , சந்திரமுகி ஆகியவற்றின் தொடர்ச்சிகளில் தோன்றியதால், சிரத்தா தாஸ் "தொடர்ச்சியான இராணி" என்ற புனைப்பெயரைப் பெற்றார்.  2011இல் வெளியான  தில் தோ பச்சா ஹை ஜி இவரது இரண்டாவது இந்தி படமாகும். அடுத்த இரண்டு ஆண்டுகளில், ஹோச பிரேம புராணம் , டிராகுலா 2012 ஆகிய இரண்டு படங்களில் தோன்றினார். அவை முறையே இவரது கன்னட, மலையாள அறிமுகமாகும்.

மேற்கோள்கள்

வெளி இணைப்புகள் 
 
 
 

1987 பிறப்புகள்
இந்தியப் பௌத்தர்கள்
வங்காளத் திரைப்பட நடிகைகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
இந்தித் திரைப்பட நடிகைகள்
வங்காள மக்கள்
தெலுங்குத் திரைப்பட நடிகைகள்
வாழும் நபர்கள்